Мухьаммад Пайхамар (Делера салам-маршалла хуьлда цунна) вина де республикехь билгалдаккхаран Ӏалашонца вовшахтоьхначу комитетан кхеташо дӀаяьхьира Кадыров Рамзана. Нохчийчоьнан Куьйгалхочун а, Правительствон а Администрацин куьйгалхочо Израйилов ӀабдулкъахӀира хаийтира, карарчу хенахь, оцу денна лерина, урамаш а, гӀишлош а кечъеш хилар. Цул сов, республикин мел йолчу кӀошташкахь а, гӀаланашкахь а жигара билгалдоккхур долуш ду и де. Муфтис Межиев Салахь-Хьаьжас хаийтира дешаран мел йолчу хьукматашкахь оцу денна лерина "тематикин сахьташ" а дӀахьош хилар. Ламаст а хилла схьадогӀуш ма-хиллара, "Нохчийчоьнан дог" маьждигехь Мухьаммад Пайхамаран (Делера салам-маршалла хуьлда цунна) асарийн гайтам дӀахьур бу, ткъа мел долчу вирдийн векалша зуькарш дийр ду. #ДаймохкГазет #НохчийнМотт #ЧеченскийЯзык #Чечня #Нохчийчоь #Кадыров #СМИЧР